พระราชกฤษฎีกาจัดตั้งส่วนราชการในสถาบันเทคโนโลยีพระจอมเกล้าธนบุรีทบวงมหาวิทยาลัย พ.ศ. 2540
พระราชกฤษฎีกา
พระราชกฤษฎีกา
จัดตั้งส่วนราชการในสถาบันเทคโนโลยีพระจอมเกล้าธนบุรี
ทบวงมหาวิทยาลัย
พ.ศ. ๒๕๔๐
 

ภูมิพลอดุลยเดช ป.ร.
ให้ไว้ ณ วันที่ ๓๐
เมษายน พ.ศ. ๒๕๔๐
เป็นปีที่ ๕๒
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรปรับปรุงการจัดตั้งส่วนราชการในสถาบันเทคโนโลยีพระจอมเกล้าธนบุรี
ทบวงมหาวิทยาลัย

อาศัยอำนาจตามความในมาตรา ๑๗๘
ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย
แก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๑๐ วรรคหนึ่ง
แห่งพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง
สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ.
๒๕๒๘ จึงทรงพระกรุณาโปรดกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในสถาบันเทคโนโลยีพระจอมเกล้าธนบุรี
ทบวงมหาวิทยาลัย พ.ศ. ๒๕๔๐

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้ยกเลิกพระราชกฤษฎีกาจัดตั้งส่วนราชการในสถาบันเทคโนโลยีพระจอมเกล้าธนบุรี
ทบวงมหาวิยาลัย พ.ศ. ๒๕๓๘

มาตรา ๔
ให้จัดตั้งส่วนราชการในสถาบันเทคโนโลยีพระจอมเกล้าธนบุรี ทบวงมหาวิทยาลัย
ดังนี้
(๑) สำนักงานอธิการบดี
(๒) คณะครุศาสตร์อุตสาหกรรม
(๓) คณะทรัพยากรชีวภาพและเทคโนโลยี
(๔) คณะเทคโนโลยีสารสนเทศ
(๕) คณะพลังงานและวัสดุ
(๖) คณะวิทยาศาสตร์
(๗) คณะวิศวกรรมศาสตร์
(๘) คณะสถาปัตยกรรมศาสตร์
(๙) สถาบันพัฒนาและฝึกอบรมโรงงานต้นแบบ
(๑๐) สำนักคอมพิวเตอร์
(๑๑) สำนักวิจัยและบริการวิทยาศาสตร์และเทคโนโลยี
(๑๒) สำนักห้องสมุดและบรรณสารสนเทศ

มาตรา ๕ ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ชวลิต ยงใจยุทธ
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
โดยที่เป็นการสมควรจัดตั้งคณะเทคโนโลยีสารสนเทศและสำนักวิจัยและบริการวิทยาศาสตร์และเทคโนโลยีขึ้นในสถาบันเทคโนโลยีพระจอมเกล้าธนบุรี
ทบวงมหาวิทยาลัย
เพื่อให้คณะเทคโนโลยีสารสนเทศดำเนินการผลิตบัณฑิตทางด้านเทคโนโลยีสารสนเทศ
ส่งเสริมการพัฒนาอุตสาหกรรมสารสนเทศ การพัฒนาและการวิจัยประยุกต์แก่หน่วยงานทั้งภายในและภายนอกสถาบัน
ทางด้านเทคโนโลยีสารสนเทศและให้บริการทางวิชาการคอมพิวเตอร์และประมวลสารสนเทศ
ซึ่งถือเป็นสาขาวิชาการที่สำคัญยิ่งต่อการพัฒนาประเทศและให้สำนักวิจัยและบริการวิทยาศาสตร์และเทคโนโลยี
เป็นหน่วยงานที่มีฐานะเทียบเท่าคณะ เพื่อเป็นแหล่งในการดำเนินการวิจัย
การพัฒนาและการวิศวกรรม ถ่ายทอดเทคโนโลยีสหวิทยาการ สร้างขีดความสามารถของภาครัฐและภาคเอกชนในการพัฒนาวิชาการทางวิทยาศาสตร์และเทคโนโลยีด้านต่าง
ๆ และโดยที่มาตรา ๑๐ วรรคหนึ่ง
แห่งพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง
สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ.
๒๕๒๘ บัญญัติว่า การจัดตั้ง การรวมและการยุบคณะบัณฑิตวิทยาลัย วิทยาลัย สำนัก
และส่วนราชการที่เรียกชื่ออย่างอื่นที่มีฐานะเทียบเท่าคณะให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้





















วิภา/ผู้จัดทำ
๑๖ กุมภาพันธ์ ๒๕๕๔


















































[๑] ราชกิจจานุเบกษา เล่ม ๑๑๔/ตอนที่
๑๖ ก/หน้า ๓/๒๑ พฤษภาคม ๒๕๔๐